cyanic-selkie/wikianc huggingface dataset:
Γρηγόρης Βαλτινός
Σταδιοδρομία
Έχει πρωταγωνιστήσει σε όλα τα είδη θεάτρου, από το αρχαίο δράμα (Σοφοκλής, Ευριπίδης, Αριστοφάνης) ως την κωμωδία και από την πρόζα έως την επιθεώρηση και έχει διακριθεί για την ερμηνεία του, τόσο στο κλασικό όσο και στο σύγχρονο ρεπερτόριο: Ο Νηλ, Γουίλιαμς, Άλμπι, Μίλερ, Σνίτσλερ, Αντρέγιεφ, Τουργκένιεφ, Γκέρνι, Mάργκιουλις κ.ά. Μεταξύ άλλων, έχει συνεργαστεί με σκηνοθέτες όπως οι: Ζυλ Ντασέν, Ανδρέας Βουτσινάς, Φρανκ Χόζερ, Κώστας Τσιάνος, Σταμάτης Φασουλής, Βασίλης Παπαβασιλείου, Ρότζερ Ουίλιαμς, Γιώργος Θεοδοσιάδης, Διαγόρας Χρονόπουλος, Ντίνος Δημόπουλος, Σταύρος Τσακίρης.
Έχει πρωταγωνιστήσει επίσης σε μιούζικαλ (Ο βιολιστής στη στέγη, Τσέχωφ-το μιούζικαλ). Μάλιστα έχει τραγουδήσει τον ρόλο του Χριστού στην βυζαντινή όπερα του Γιάννη Μπουφίδη “Σταύρωση”, η οποία κυκλοφορεί και στη δισκογραφία, επίσης τον ρόλο του Κωνσταντίνου Παλαιολόγου στο ορατόριο του Γιώργου Χατζηνάσιου “Η άλωσις της Πόλεως” και τον ομώνυμο ρόλο στο ορατόριο του Μίμη Πλέσσα “Κοσμάς ο Αιτωλός”.
Συμμετείχε ως αφηγητής σε μεγάλα μουσικά έργα, όπως «Αξιον Εστί» των Μίκη Θεοδωράκη-Οδυσσέα Ελύτη, «Λειτουργία του Ορφέα» των Γιάννη Μαρκόπουλου-Πάνου Θεοδωρίδη, «Ελεύθεροι Πολιορκημένοι» του Γιάννη Μαρκόπουλου, σε ποίηση Διονύσιου Σολωμού, «Ωδή στον Μέγα Αλέξανδρο» των Γιώργου Χατζηνάσιου-Γιώργου Παπακώστα, «Ελλάδα- Γέννηση και Αναγέννηση των Αιώνων» των Πασχάλη Τόνιου-Γιώργου Παπακώστα.
Έχει πρωταγωνιστήσει σε τηλεοπτικές σειρές, όπως: «Αστροφεγγιά», «Ο θάνατος του Τιμόθεου Κώνστα», «Φάκελος Αμαζών», «Ανατομία ενός εγκλήματος», «Πρόβα νυφικού», «Ο μεγάλος θυμός», «Τα παιδιά της Νιόβης», «Έρωτας» κ.ά.
Διακρίσεις
Με την ερμηνεία του στον Οιδίποδα τύραννο του Σοφοκλή, που παρουσιάστηκε από το Εθνικό Θέατρο, γνώρισε ιδιαίτερη επιτυχία και διεθνή προβολή, καθώς η πρεμιέρα της παράστασης δόθηκε το καλοκαίρι του 2000 στο Κολοσσαίο της Ρώμης, που άνοιξε με αυτή την ευκαιρία τις πύλες του ύστερα από 1.500 χρόνια. Η ίδια παράσταση παίχτηκε στη Νέα Υόρκη και σε χώρες της Λατινικής Αμερικής, αποσπώντας διθυραμβικές κριτικές.
Ως σκηνοθέτης
Από το 1990 και μετά έχει σκηνοθετήσει πολλές παραστάσεις κλασικού και σύγχρονου ρεπερτορίου. Από τους θεατρικούς του ρόλους ξεχωρίζει εκείνος του Τζορτζ στο Ποιος Φοβάται τη Βιρτζίνια Γουλφ του Ε. Άλμπι, έργο που σκηνοθέτησε και παρουσίασε στο θέατρο "ΛΑΜΠΕΤΗ" αλλά και σε περιοδεία. Επίσης οκτώ χρόνια μετά το πρώτο ανέβασμα του Βιολιστή στη στέγη ξανάπαιξε τον "Τέβγε" στο Ηρώδειο και κατόπιν σε μία μεγάλη περιοδεία ανά την Ελλάδα.
Το 2006 τιμήθηκε από το Θεατρικό Μουσείο με το βραβείο πρώτου ανδρικού ρόλου "ΑΙΜΙΛΙΟΣ ΒΕΑΚΗΣ" για την ερμηνεία του στο παραπάνω μιούζικαλ.
Εξωτερικοί σύνδεσμοι
Κατηγορία:Έλληνες σκηνοθέτες θεάτρου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Γενναία αγάπη
Η Γενναία αγάπη (Ισπανικά: Amor bravío) είναι τηλενουβέλα μεξικάνικης παραγωγής του 2012. Είναι ριμέικ των Μεξικάνικων τηλενουβέλων του 1985, De pura sangre και του 1997, La jaula de oro.
Πρωταγωνιστούν Σίλβια Ναβάρρο, Κριστιάν ντε λα Φουέντε, Λετίσια Καλντερόν και Σέσαρ Έβορα.
Υπόθεση
Η Καμίλα Μοντέρδε είναι μια όμορφη κτηνίατρος της οποίας η ζωή έχει καταστραφεί από ένα τραγικό ατύχημα στο οποίο σκοτώθηκε ο αρραβωνιαστικός της, Λουίς. Ελπίζοντας να ανακουφίσει την κατάθλιψή της, ο θείος της, ο Ντανιέλ Μοντέρδε, την προσκαλεί να ζήσει στο ράντσο του, όπου μπορεί να ξεκουραστεί και να ανακάμψει ενώ φροντίζει τα πολλά ζώα που έχει εκεί. Το αγρόκτημα διοικείται από τον Αλόνσο, έναν φιλόδοξο άνθρωπο που βλέπει την άφιξη της Καμίλα ως την τέλεια ευκαιρία για να πάρει στα χέρια του στην τύχη του ράντσου. Δεδομένου ότι ο Δον Ντάνιελ δεν έχει παιδιά και αγαπά την Καμίλα, υποθέτει ότι θα είναι ο διάδοχός του. Έτσι, ο Αλόνσο, με τη βοήθεια της μητέρας του Ισαδόρα, ξεκινά το σχέδιό του να κερδίσει την καρδιά της Καμίλα και να την παντρευτεί.
Εν τω μεταξύ, στη Χιλή, ο Ντανιέλ Ντίας ζει μια ευτυχισμένη ζωή με τη σύζυγό του, Μίριαμ, η οποία περιμένει το πρώτο τους παιδί. Δεν έχει ιδέα ότι η μοίρα του συνδέεται με τους Μοντέρδε στο Μεξικό, και πόσο δραματικά θα αλλάξει σύντομα η ζωή του. Πριν από τριάντα χρόνια, η αείμνηστη μητέρα του Ντάνιελ, η Αγάτα, είχε σχέση με τον Ντανιέλ Μοντέρδε, αλλά ποτέ δεν το είπε στον γιο της ή να πει το όνομα του άντρα που αγαπούσε. Ωστόσο, ο Δον Ντάνιελ άρχισε πρόσφατα να υποψιάζεται ότι ο γιος της Αγάτα θα μπορούσε να είναι το μόνο παιδί του. Ο Ντανιέλ λαμβάνει ξαφνικά μια επιστολή που αναφέρει ότι έχει αποκτήσει σημαντική κληρονομιά και πρέπει να ταξιδέψει στο Μεξικό για να την διεκδικήσει. Έκπληκτος και περίεργος, πρόκειται να κάνει το ταξίδι όταν ένα φαύλο ψέμα διαταράσσει τα σχέδιά του και τον στέλνει στη φυλακή, προκαλώντας τον να χάσει την κληρονομιά και την οικογένειά του.
Βραβεία
Η Τηλενουβέλα βραβεύτηκε με τα εξής βραβεία:
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Μουσείο της Οικίας Βοναπάρτη
Το Μουσείο της οικίας Βοναπάρτη (Γαλλικά: Musée de la Maison Bonaparte) είναι μουσείο που δημιουργήθηκε στο σπίτι όπου γεννήθηκε και πέρασε την παιδική του ηλικία ο Ναπολέων Βοναπάρτης, στο Αζαξιό, στην Κορσική. Είναι αφιερωμένο στον αυτοκράτορα και την οικογένειά του στην Κορσική και παρουσιάζει διάφορα έπιπλα και αντικείμενα που του ανήκαν. Το μουσείο επικεντρώνεται περισσότερο στην κορσικανική κληρονομιά και στην ιστορία του σπιτιού παρά στη ζωή του αυτοκράτορα.
Το σπίτι ανήκε σε μέλη της οικογένειας Βοναπάρτη από το 1682 έως το 1923, οπότε και παραχωρήθηκε στο γαλλικό κράτος. Το 1967, η οικία μετατράπηκε σε μουσείο και ανακηρύχθηκε εθνικό μουσείο. .
Ιστορία
αριστερά|μικρογραφία|250x250εσ|Το δωμάτιο όπου, σύμφωνα με την παράδοση, γεννήθηκε ο [[Ναπολέων Α΄|Ναπολέων το 1769]] μικρογραφία|Η οικία Βοναπάρτη το 1895|αριστερά Ο πρώτος που κατοίκησε το σπίτι ήταν ο προπάππος του Ναπολέοντα, ο Γκιουζέπε Μπουοναπάρτε, το 1682. Αρχικά, οι όροφοι της οικίας μοιράζονταν μεταξύ διαφορετικών οικογενειών. Ωστόσο, όταν ο Γκιουζέπε παντρεύτηκε τη Μαρία Κολόνα ντι Μπότσι, γόνο ισχυρής οικογένειας του νησιού και η οποία έλαβε προίκα ένα μέρος του σπιτιού, αγόρασε και τα υπόλοιπα τμήματα. Το σπίτι αργότερα επεκτάθηκε και διακοσμήθηκε εκ νέου από τους γονείς του Ναπολέοντα μετά το γάμο τους, τον Κάρολο Μπουοναπάρτε και τη Λετίτσια Ραμολίνο. Με εξαίρεση τον Ιωσήφ Βοναπάρτη, όλα τα παιδιά τους γεννήθηκαν στην οικία Βοναπάρτη, ο Ναπολέων στις 15 Αυγούστου 1769.
Οκτώ χρόνια μετά το θάνατο του Καρόλου Μπουοναπάρτε το 1785, η οικογένεια ήρθε σε σύγκρουση με τον ολοένα και πιο αντιδραστικό εθνικιστή ηγέτη Πασκουάλε Πάολι και αναγκάστηκε να φύγει στη γαλλική ηπειρωτική χώρα. Οι οπαδοί του Πάολι λεηλάτησαν και έκαψαν μεγάλο μέρος του σπιτιού. Μετά την άφιξη των βρετανικών στρατευμάτων υπό τον Άγγλο ναύαρχο Σαμουήλ Χουντ, Βρετανοί αξιωματικοί επίσης έμειναν εκεί.
Μετά την απόσυρση των βρετανικών στρατευμάτων από την Κορσική το 1797, η οικογένεια Βοναπάρτη επέστρεψε στην οικία και άρχισε να την επισκευάζει και να την αναδιαμορφώνει, την εποχή του Διευθυντηρίου.
Όταν η οικογένεια Βοναπάρτη έφυγε από την Κορσική το 1799, άφησαν το σπίτι στη φροντίδα της τροφού του Ναπολέοντα, Καμίλα Ιλάρι. Ο Ναπολέων κληροδότησε αργότερα το σπίτι στον εξάδελφο της μητέρας του, Αντρέ Ραμολίνο, ο οποίος παραχώρησε το δικό του σπίτι στην Ιλάρι. Αργότερα, ο αδελφός του Ναπολέοντα, ο Ιωσήφ, κατοίκησε το σπίτι. Το 1852, η κόρη του Ιωσήφ Ζενάντ κληροδότησε την οικία στον Ναπολέοντα Γ΄ και την αυτοκράτειρα Ευγενία, η οποία ανακαίνισε και επέκτεινε το σπίτι για να γιορτάσει την 100ή επέτειο της γέννησης του Ναπολέοντα.
Αργότερα η οικία πέρασε στην ιδιοκτησία του πρίγκιπα Βίκτωρα Ναπολέοντα, ο οποίος την παραχώρησε στο γαλλικό κράτος. Το 1967, η οικία μετατράπηκε σε μουσείο και ανακηρύχθηκε εθνικό μουσείο.
MK-O
Οι MK-O είναι ελληνικό μουσικό συγκρότημα, που αποτελείται από τους Μαρίνα Καναβάκη και Oannes (Σωκράτης Παπαχατζής). Η γνωριμία της Μαρίνας Καναβάκη και του Oannes, οδήγησε σε συνεργασία, πρώτος καρπός της οποίας ήταν το Ποτέ και Τίποτα (2004, Εκδόσεις Νεφέλη). Σήμερα, ως ντουέτο πλέον, έχουν ξεκινήσει την κυκλοφορία μιας σειράς δίσκων, με πρώτο το OVATION που κυκλοφόρησε στις 4 Δεκεμβρίου του 2006 από τη δισκογραφική εταιρεία Hitch Hyke. Στις 13 Οκτωβρίου 2008, κυκλοφορεί το διπλό τους άλμπουμ " UNREEL" από τη Hitch Hyke. Τον Απρίλιο του 2011 κυκλοφορεί το τρίτο τους άλμπουμ: "BLUES FOR THE WHITE NIGGER" από την Puzzlemusic. Το τέταρτο άλμπουμ τους με τίτλο "ΑΙΘΕΡΑΣ" κυκλοφορεί τον Φεβρουάριο του 2015.
Βιογραφικά στοιχεία
Η Μαρίνα Καναβάκη έχει σπουδάσει εικαστικά και μουσική. Έχει συμμετάσχει σε διάφορα ηλεκτρονικά σχήματα από το 1987 και έχει κάνει εκθέσεις ζωγραφικής στο Λονδίνο και την Αθήνα. Το πρώτο της άλμπουμ Ποτέ & Τίποτα, μελοποιημένα ποιήματα του Ηλία Πετρόπουλου, κυκλοφόρησε το 2000 από τη Virgin/EMI. Το 2004 επανεκδόθηκε με νέα ενορχήστρωση από τον Oannes, από τις εκδόσεις Νεφέλη.
Ο Oannes (Σωκράτης Παπαχατζής) έχει συμμετάσχει σε διάφορα ροκ και ηλεκτρονικά σχήματα επί σειρά ετών, από τα οποία έχουν προκύψει 9 άλμπουμ με μουσική του. Γνωστότερο από αυτά οι Blue Light. Ο πρώτος προσωπικός δίσκος του, Inverted A, κυκλοφόρησε το 2003 από τη Hitch Hyke και ήταν εξ ολοκλήρου οργανικός, βασισμένο στο πιάνο και τα ηλεκτρονικά, με επιρροές από την κλασική, την ελληνική μουσική και τη τζαζ. Έχει σπουδάσει πιάνο και θεωρία στο Ελληνικό Ωδείο.
Αιθέρας
left|210px|thumb|ΑΙΘΕΡΑΣ Μουσική - Ενορχήστρωση - Εκτέλεση - Παραγωγή: MK-Ο • “Αχ, Αυτοί”: ποίηση Ηλία Πετρόπουλου • Μίξη & Mastering στο ARTRACKS Recording Studios από τον Γιώργο Πρινιωτάκη • 2015
Blues for the White Nigger
left|210px|thumb|BLUES FOR THE WHITE NIGGER Μουσική, Στίχοι, Ενορχήστρωση, Εκτέλεση, Παραγωγή: MK-Ο [Μαρίνα Καναβάκη - Oannes] - Ηχογράφηση: "ARTRACKS RECORDING STUDIOS" από τον Γιώργο Πρινιωτάκη - Mastering: "ARTRACKS RECORDING STUDIOS" από τον Γιώργο Πρινιωτάκη - Δισκογραφική: Puzzlemusik - Piece 017 - 2011
Unreel
left|210px|thumb|UNREEL Διπλός δίσκος. Μουσική, Στίχοι, Ενορχήστρωση, Εκτέλεση, Παραγωγή: MK-Ο [Μαρίνα Καναβάκη - Oannes] - Ηχογράφηση: "ARTRACKS RECORDING STUDIOS" από τον Γιώργο Πρινιωτάκη - Mastering: "ARTRACKS RECORDING STUDIOS" από τον Γιώργο Πρινιωτάκη - Δισκογραφική: Hitch Hyke LIFT101CD - 2008
Ovation
left|210px|thumb|OVATION Μουσική, Στίχοι, Ενορχήστρωση, Εκτέλεση, Παραγωγή: MK-Ο [Μαρίνα Καναβάκη - Oannes] - Ηχογράφηση στο “ΗΧΟΣΤΑΣΙΟ" από τον Αποστόλη Παπαδομιχελάκη και στο "ARTRACKS RECORDING STUDIOS" από τον Γιώργο Πρινιωτάκη - Mastering: "ARTRACKS RECORDING STUDIOS" από τον Γιώργο Πρινιωτάκη - Δισκογραφική: Hitch Hyke LIFT096CD - 2006
Ποτέ και τίποτα
left|210px|thumb|ΠΟΤΕ & ΤΙΠΟΤΑ [JAMAIS ET RIEN Μουσική, τραγούδι: Μαρίνα Καναβάκη - Ενορχήστρωση, παραγωγή: Μαρίνα Καναβάκη & Σωκράτης Παπαχατζής - Παίζουν: Μαρίνα Καναβάκη, Oannes, Βαγγέλης Καρύπης, Άγγελος Πολυχρόνου, Επίκουρος Τριανταφυλλίδης, Στάμος Σέμσης & Παναγιώτης Κορορός. - Ηχογράφηση, Digital Editing & Mastering: Αποστόλης Παπαδομιχελάκης - Δισκογραφική: ΝΕΦΕΛΗ - 2004
Inverted A
left|210px|thumb|INVERTED A Μουσική ενορχήστρωση & εκτέλεση: Oannes - Ηχογραφήθηκε το καλοκαίρι του 2003 στο “ΗΧΟΣΤΑΣΙΟ” - Ηχοληψία: Αποστόλης Παπαδομιχελάκης - Mastering: “ΗΧΟΣΤΑΣΙΟ” - Παραγωγή Oannes - Δισκογραφική: Hitch Hyke LIFT091CD - 2003
Blue Light
left|210px|thumb|BLUE LIGHT Μουσική: Σωκράτης Παπαχατζής [Εκτός από το “You pretended, I surrendered” που έγινε σε συνεργασία με τον Αρη Αυγερινό] - Στίχοι: Σωκράτης Παπαχατζής [Εκτός από το “Let Her Pass” που είναι του Μ. Χατζηιωάννου] Ο Θοδωρής Δήμος έπαιξε ηλεκτρική κιθάρα στα “Teens” & “Let Her Pass” την ακουστική κιθάρα στο "Let Her Pass" έπαιξε ο Σωκράτης - Ηχογράφηση: studio Sierra - Μηχανικός ήχου: Κώστας Καλημέρης - Remix: Κώστας Καλημέρης, Blue Light - Παραγωγή: Blue Light - 1988
Εξωτερικοί σύνδεσμοι
MK-O
Ανδρόνικος Κάλλιστος
Ο Ανδρόνικος Κάλλιστος ήταν λόγιος του 15ου αιώνα.
Βιογραφικά στοιχεία
Γεννήθηκε στην Θεσσαλονίκη περί το 1400, πιθανώς ξάδερφος του Θεόδωρου Γαζή. Ανατράφηκε στο Βυζάντιο. Μετά την παράδοση της πόλης του το 1430 στους Οθωμανούς προσέφυγε στην Ιταλία όπου συνδέθηκε με το λόγιο καρδινάλιο Βησσαρίωνα τον Τραπεζούντιο. Δίδαξε Ελληνικά πρώτα στην Μπολόνια το 1464 και μετά στην Ρώμη ως και τουλάχιστον το 1469. Υπερασπίστηκε το Θεόδωρο Γαζή με επιστολή του προς το Μιχαήλο Αποστόλη (Andronicus Callistus Defensio Theodori Gazae adversus Michaelem Apostolium).
Από τη Ρώμη πήγε το 1472 στην Φλωρεντία όπου δίδαξε ελληνικά, διαδεχόμενος τον Ιωάννη Αργυρόπουλο με επιτυχία για μερικά χρόνια πολυάριθμους μαθητές, γνωρίζοντας κατά πάσα πιθανότητα τους ουμανιστές της πόλης σαν το Μαρσίλιο Φιτσίνο, Άντζελο Πολιτσιάνο και τον άρχοντα Λαυρέντιο των Μεδίκων. Το 1475 τον διαδέχτηκε ο Δημήτριος Χαλκοκονδύλης κι ο Κάλλιστος πήγε στο Παρίσι μετά από επιστολή του Γεώργιου Ερμώνυμου του Σπαρτιάτη και ανέλαβε εκεί την διδασκαλία της Ελληνικής γλώσσας. Το 1476, όταν ο Ερμώνυμος βρέθηκε φυλακισμένος άδικα στη Ρώμη, έγραψε στο ναύαρχο Γεώργιο Παλαιολόγο Δισύπατο να μεσολαβήσει στο Λουδοβίκο ΙΑ για την απελευθέρωσή του, όπως κι έγινε.
Με τον Κάλλιστο και τον Ερμώνυμο άρχισε η συστηματική διδασκαλία των ελληνικών Γραμμάτων στη Γαλλία. Αργότερα πήγε και στο Λονδίνο. Μετέδωσε την αριστοτελική σκέψη σε πολλούς μαθητές του, οι οποίοι διακρίθηκαν στην Ευρώπη για τη σοφία τους. Ήταν κάτοχος μεγάλης συλλογής χειρογράφων.
Απεβίωσε υπέργηρος το 1486.
Πηγές
Κατηγορία:Έλληνες λόγιοι του 15ου αιώνα
Ταγκουατίνγκα
Η Ταγκουατίνγκα (πορτογαλικά: Taguatinga) είναι πόλη στο Ομοσπονδιακό Διαμέρισμα της Βραζιλίας, κοντά στην πρωτεύουσα Μπραζίλια.
Ιστορία
Γύρω στο 1749, κοντά στο Κόρεγκο Κορτάδο εμφανίστηκε μια μικρή πόλη από άτομα που προσπάθησαν να εγκατασταθούν στην καπετανία του Γκοϊάς. Αυτή ήταν η πρώτη εγκατάσταση λευκών στην περιοχή της σημερινής πόλης, η οποία κατοικούταν από αυτόχθονες λαούς που ομιλούσαν γλώσσες του κλάδου Μάκρο-Ζε, όπως οι Ακροά, Σακριαμπά, Σαβάντε, Καγιαπό, Ζαβαέ και άλλοι. Ωστόσο, ορισμένοι από αυτούς τους τυχοδιώκτες εγκαταστάθηκαν με ενθουσιασμό σχετικά με την πιθανότητα εύρεσης χρυσού και διαμαντιών. Το αγρόκτημα Ταγκουατίνγκα, που ανήκε στον Γκαμπριέλ ντα Κρους Μιράντα, εγκαταστάθηκε στις όχθες του ίδιου ρέματος. Το 1781,το αγρόκτημα Ταγκουατίνγκα πωλήθηκε στον Αντόνιο Κόουτο δε Αμπρέου.
Η ενοποίηση της πόλης έγινε πολύ αργότερα, σχεδόν δύο αιώνες μετά την περίοδο αυτή, καθώς η κατασκευή της Μπραζίλια πολύ κοντά στην Ταγκουατίνγκα έφερε χιλιάδες εποίκους στην περιοχή.
Με τη μεταφορά της πρωτεύουσας από τη Βραζιλία στη χώρα, πολλοί εργαζόμενοι από όλες τις περιοχές μετακόμισαν για να χτίσουν τη νέα πρωτεύουσα, ωστόσο, αποφάσισαν να κάνουν και το σπίτι τους εκεί. Αλλά καθώς έγιναν φτωχοί, εισέβαλαν σε εδάφη και έχτισαν καλύβες, αποκαλύπτοντας σε μια χώρα που καθιέρωσε την ταχεία ανάπτυξή της στην πραγματικότητα της φτώχειας στην οποία ζούσε ο πληθυσμός της.
Προκειμένου να συγκρατηθούν οι συνεχείς εισβολές σε γη κοντά στην πρωτεύουσα, ο δήμος Taguatinga δημιουργήθηκε στις 5 Ιουνίου 1958, σε γη που προηγουμένως ανήκε στην Fazenda Taguatinga. Αρχικά, η πόλη ονομαζόταν "Villa Sarah Kubitschek" αλλά αργότερα άλλαξε το όνομά της σε "Santa Cruz de Taguatinga", αφήνοντας μόνο την "Taguatinga". Λέγεται συχνά από τους ντόπιους απλά "Taguá".
Λίγους μήνες μετά τη μετακίνηση των πρώτων κατοίκων στην Ταγουάινγκτα, εργάζονταν ήδη σε τοπικά σχολεία νοσοκομεία καταστήματα κ.λπ. Ήταν η αρχή του οικισμού, τότε η πρώτη δορυφορική πόλη στη Μπραζίλια.
Το Taguatinga αναπτύχθηκε ειδικά λόγω του εμπορίου και των θέσεων εργασίας που απέκτησε ο πληθυσμός του. Έχει γίνει ένα σημαντικό εμπορικό κέντρο στην Ομοσπονδιακή Περιφέρεια και πόλος έλξης για τον πληθυσμό των γειτονικών πόλεων, όπου στεγάζονται μεγάλα εμπορικά κέντρα. Το Taguatinga είναι σήμερα μία από τις πλουσιότερες περιοχές της Ομοσπονδιακής Περιφέρειας, που σήμερα θεωρείται η οικονομική πρωτεύουσα της Ομοσπονδιακής Περιφέρειας.
Ορισμένες πόλεις που αποτελούσαν μέρος της διοικητικής περιοχής της Taguatinga είναι: Ceilândia, Samambaia, Águas Claras και Vicente Pires.
Ο προστάτης άγιος είναι η Παναγία της Διαρκούς Βοήθειας, της οποίας η λειτουργική γιορτή πραγματοποιείται στις 27 Ιουνίου.
Εξωτερικοί σύνδεσμοι
Κατηγορία:Πόλεις της Βραζιλίας
Πανελλήνιο πρωτάθλημα στίβου ανδρών
Ιστορία
Το Πανελλήνιο πρωτάθλημα στίβου ανδρών είναι η μεγαλύτερη διοργάνωση στην Ελλάδα στον στίβο και ένα από τα αρχαιότερα πρωταθλήματα στίβου παγκοσμίως, αφού τα αθλητικά πρωταθλήματα πολλών προηγμένων αθλητικά χωρών ξεκίνησαν μεταγενέστερα, όπως της Ιταλίας (1906), Ελβετίας (1906), Φινλανδίας (1907), Αυστρίας (1911).
Ως πρώτη διοργάνωση θεωρούνται οι προκριματικοί αγώνες που διοργάνωσε η ΕΟΑ για τον καταρτισμό της ελληνικής ομάδας που θα μετείχε στην Α΄ Ολυμπιάδα του 1896. Η επόμενη διοργάνωση είχε οριστεί για την Πάτρα ενώ η διοργάνωση των αγώνων είχε δοθεί στην Γ.Ε. Πατρών. Ωστόσο, οι αγώνες αναβάλλονταν κάθε χρόνο για διάφορους λόγους μέχρι που έγιναν τελικά το 1901 με διοργανωτή τον ΣΕΓΑΣ που είχε ιδρυθεί το 1897. Το 1899 διοργανώθηκαν από τον Πανελλήνιο Γ.Σ. οι αγώνες "Σωτήρια", επί τη διασώσει του βασιλιά Γεωργίου Α΄, από δολοφονική απόπειρα που έγινε εναντίον του ενώ διερχόταν από την λεωφόρο Συγγρού, στο ύψος του σημερινού Αγ. Σώστη. Με εξαίρεση την Α΄ Ολυμπιάδα, αυτοί ήταν οι μοναδικοί αγώνες που έγιναν στο ελληνικό κράτος με ευρεία συμμετοχή αθλητών και με άξιες λόγου επιδόσεις ως το Πανελλήνιο πρωτάθλημα στίβου 1901.
Ως το 1930 πρωταθλητής σύλλογος αναδεικνυόταν ο πολυνίκης, δηλαδή εκείνος που οι αθλητές του κατακτούσαν την πρωτιά στα περισσότερα αγωνίσματα. Από το 1931 καθιερώθηκε το σύστημα βαθμολογίας: 3-2-1 β. αντίστοιχα για τον 1ο-2ο-3ο αθλητή κάθε αγωνίσματος. Μεταπολεμικά το βαθμολογικό σύστημα έγινε 6-5-4-3-2-1 για τους έξι πρώτους και διπλάσιοι βαθμοί για τις σκυταλοδρομίες.
Ως το 1912 μετείχαν και ομάδες των Ελλήνων της διασποράς από: Σμύρνη (Πανιώνιος, Απόλλων Σμύρνης, Πέλοψ Μελαντίας), Κωνσταντινούπολη (Ερμής, Ηρακλής Ταταούλων), Αλεξάνδρεια (Μίλων, Όμιλος Φιλάθλων), Κάιρο (Ίφιτος), Κύπρο (Παγκύπρια, ΓΣ Ολύμπια) κ.ά. και μετά το 1922 μόνο οι ελληνικές ομάδες της Αιγύπτου, ως τις αρχές της δεκαετίας του '60, και της Κύπρου. Οι Κυπριακές ομάδες συμμετείχαν μέχρι το 1983 και οι Κύπριοι αθλητές συμμετείχαν στην Εθνική Ελλάδος στίβου. Αργότερα, συγκροτήθηκε Κυπριακή εθνική ομάδα. Πάντως διεξαγόταν παράλληλα και το Παγκύπριο πρωτάθλημα στίβου αντρών που είχε ξεκινήσει από το 1896. Δύο φορές έχουν αναδειχτεί πρωταθλήτριες Ελλάδος κυπριακές ομάδες.
Το Πανελλήνιο πρωτάθλημα στίβου γυναικών ξεκίνησε το 1931.
Σημειώσεις
<div style="-moz-column-width:2; column-width:2;" | style="-moz-column-count:2; column-count:2;">
Σ
Τεχνολογική μοναδικότητα
Ως τεχνολογική μοναδικότητα ορίζεται η εμφάνιση της υπερευφυΐας με τεχνολογικά μέσα. Αφού οι δυνατότητες μιας τέτοιας ευφυΐας θα ήταν δύσκολο να γίνουν καταληπτές από τον ανθρώπινο νου, η εμφάνιση μιας τεχνολογικής μοναδικότητας αντιμετωπίζεται ως ένας διανοητικός ορίζοντας γεγονότων, πέραν του οποίου τα συμβάντα δεν μπορούν να προβλεφθούν ή να κατανοηθούν.
Η συνηθέστερη άποψη των υποστηρικτών της μοναδικότητας είναι ότι, η «ευφυής έκρηξη», όπου υπερευφυΐες δημιουργούν ακολουθίες γενεών αυξανόμενα ισχυρών νοών, μπορεί να συμβεί ταχύτατα και μπορεί να μην σταματήσει έως ότου οι γνωστικές ικανότητες ενός αντιπροσωπευτικού νου υπερβούν εκείνες ενός οιουδήποτε ανθρώπου.
Ο συγκεκριμένος όρος «μοναδικότητα» ως περιγραφή ενός φαινομένου τεχνολογικής επιτάχυνσης που προκαλεί ενδεχόμενο απρόβλεπτο αποτέλεσμα εντός της κοινωνίας, επινοήθηκε από τον μαθηματικό Τζον φον Νόιμαν, ο οποίος κατά τα μέσα της δεκαετίας του 1950 μίλησε για «διαρκώς επιταχυνόμενη πρόοδο της τεχνολογίας και αλλαγές στην λειτουργία του ανθρώπινου βίου που δίνουν την εντύπωση ότι προσεγγίζεται μια ουσιώδης μοναδικότητα στην ιστορία της ανθρώπινης φυλής, πέραν της οποίας οι ανθρώπινες υποθέσεις, όπως τις γνωρίζουμε, δεν θα υφίστανται». Ο όρος διαδόθηκε από τον συγγραφέα επιστημονικής φαντασίας Vernor Vinge, ο οποίος υποστηρίζει ότι η τεχνητή νοημοσύνη, η ανθρώπινη βιολογική ενδυνάμωση ή τα περιβάλλοντα εγκεφάλου-υπολογιστή μπορούν να είναι πιθανές αιτίες μοναδικότητας. Η έννοια έχει διαδοθεί, επίσης, από μελλοντολόγους όπως ο Ρέι Κέρζουελ, ο οποίος παραθέτει την χρήση του όρου από τον φον Νόιμαν στον πρόλογο του κλασσικού βιβλίου του φον Νόιμαν «The Computer and the Brain».
Κάποιοι αναλυτές αναμένουν την εκδήλωση της μοναδικότητας εντός του 21ου αιώνα, παρότι οι εκτιμήσεις ποικίλουν.
Βασικές έννοιες
Ο Κέρζουελ γράφει ότι, εξαιτίας των μετατοπίσεων παραδείγματος η εκθετική ανάπτυξη επεκτείνει τον νόμο του Moore προς τα ολοκληρωμένα κυκλώματα, από τα πρώτα τρανζίστορ, τους σωλήνες κενού και τους ηλεκτρομηχανικούς υπολογιστές. Ο Γκόρντον Μουρ προβλέπει ότι η εκθετική ανάπτυξη θα συνεχιστεί και ότι σε λίγες δεκαετίες η υπολογιστική ισχύς όλων των υπολογιστών θα υπερβεί εκείνη του ανθρώπινου νου και ότι την την ίδια περίπου περίοδο θα εμφανιστεί η υπεράνθρωπη τεχνητή νοημοσύνη.
Πολλοί από τους πιο αναγνωρισμένους συγγραφείς περί της μοναδικότητας, όπως ο Βέρνορ Βιντζ και ο Ρέι Κουρζβέιλ, ορίζουν την έννοια αυτή με όρους τεχνολογικής δημιουργίας της υπερευφυΐας και υποστηρίζουν ότι είναι δύσκολο έως αδύνατο, για τους σημερινούς ανθρώπους, να προβλέψουν πώς θα είναι η μετα-μοναδικότητα, εξαιτίας της δυσκολίας να φανταστούμε τις προθέσεις και δυνατότητες των υπερευφυϊών οντοτήτων. Ο όρος «τεχνολογική μοναδικότητα» αρχικά επινοήθηκε από τον Βιντζ διατυπώνοντας ένα ανάλογο μεταξύ της εξουδετέρωσης της ικανότητάς μας να προβλέψουμε τι θα συμβεί μετά την ανάπτυξη της υπερευφυΐας και της κατάρρευσης της προγνωστικής ικανότητας της σύγχρονης φυσικής ως προς την χωροχρονική μοναδικότητα πέραν του ορίζοντος γεγονότων μιας μαύρης τρύπας.
Μερικοί συγγραφείς χρησιμοποιούν τον όρο «μοναδικότητα» με μια ευρεία έννοια για να αναφέρονται σε ριζικές αλλαγές της κοινωνίας μας οι οποίες εμφανίζονται μέσω των νέων τεχνολογιών, όπως η μοριακή νανοτεχνολογία,  παρότι ο Βιντζ και άλλοι εξέχοντες συγγραφείς δηλώνουν συγκεκριμένα ότι, χωρίς την υπερευφυΐα τέτοιες αλλαγές δεν θα χαρακτηρίζονταν ως πραγματική μοναδικότητα. Πολλοί συγγραφείς, επίσης, συνδέουν την μοναδικότητα με παρατηρήσεις της αυξανόμενης ανάπτυξης διαφόρων τεχνολογιών (εξέχον παράδειγμα, ο νόμος του Μουρ), χρησιμοποιώντας τις παρατηρήσεις αυτές ως βάση για την πρόγνωση ότι η μοναδικότητα είναι πιθανό να συμβεί κάποια «στιγμή» μέσα στον 21ο αιώνα.
Η τεχνολογική μοναδικότητα περιλαμβάνει την έννοια της ευφυούς έκρηξης, όρος που επινοήθηκε το 1965 από τον I. J. Good. Παρότι η τεχνολογική πρόοδος είναι επιταχυνόμενη, περιορίζεται από την βασική ευφυΐα του ανθρώπινου νου η οποία δεν έχει, κατά τον Paul R. Ehrlich μεταβάλλει την μοναδικότητά της επί χιλιετίες. Εντούτοις με την αυξανόμενη ισχύ των υπολογιστών και άλλων τεχνολογιών, ίσως καταστεί εφικτή η δυνατότητα κατασκευής μιας μηχανής που θα είναι ευφυέστερη του ανθρώπου. Εάν εφευρίσκετο η υπεράνθρωπη ευφυΐα, είτε μέσω της ενίσχυσης της ανθρώπινης ευφυΐας είτε μέσω της τεχνητής νοημοσύνης, θα διέθετε μεγαλύτερες ικανότητες επίλυσης προβλημάτων και επινοητικότητας από τους ανθρώπους και θα μπορούσε να σχεδιάσει ακόμη πιο ικανή μηχανή, ή να επανεγγράψει τον πηγαίο κώδικά της ώστε να είναι ευφυέστερη. Αυτή η ικανότερη μηχανή θα μπορούσε μετά να προχωρήσει στον σχεδιασμό μηχανών με ακόμη μεγαλύτερες ικανότητες. Η επανάληψη αυτή θα μπορούσε να επιταχυνθεί και να οδηγήσει στην αναδρομική αυτοβελτίωση, επιτρέποντας τεράστια ποσοτική αλλαγή πριν οι νόμοι της φυσικής επιβάλλουν κάποιο άνω όριο ή προλαμβάνοντας την έναρξη οποιουδήποτε θεωρητικού υπολογισμού.
Γυναίκες και χρήση υπολογιστών
Στατιστική στην εκπαίδευση
Αν και οι έφηβες κοπέλες χρησιμοποιούν τώρα τους υπολογιστές και το Διαδίκτυο με ρυθμούς παρόμοιους με τα συνομήλικα αγόρια, είναι πέντε φορές λιγότερο πιθανό να εξετάσει μια σταδιοδρομία που να σχετίζεται με την τεχνολογία ή να αποφασίσει να παρακολουησει μάθηματα μεταδευτεροβάθμιας εκπαίδευσης για την τεχνολογία. Το Εθνικό Κέντρο για τις Γυναίκες & την Πληροφορική (NCWIT) αναφέρει ότι από τους κατόχους SAT οι οποίοι προτίθενται να ειδικευτούν στην Επιστήμη των Υπολογιστών και των πληροφοριών, το ποσοστό των κοριτσίων μειώθηκε σταθερά σε σχέση με το ποσοστό των αγοριών, από το 20 τοις εκατό το 2001 σε 12 τοις εκατό το 2006. Ενώ ο αριθμός αυτός έχει μειωθεί, το 2001, ο συνολικός αριθμός των φοιτητών αυτών (αγόρια και κορίτσια) έφτασε στο αποκορύφωμα της κατά 73.466.
Τεχνολογική μοναδικότητα
Βασικές έννοιες
Η εκθετική ανάπτυξη της υπολογιστικής τεχνολογίας που προτείνεται από τον Νόμο του Μουρ παρατίθεται συχνά ως λόγος ή αιτία για να αναμένουμε την μοναδικότητα στο σχετικά εγγύς μέλλον και ορισμένοι συγγραφείς έχουν προτείνει γενικεύσεις του Νόμου του Μουρ. Ο επιστήμων πληροφορικής και μελλοντολόγος Hans Moravec σε ένα βιβλίο του το 1988 πρότεινε ότι, η καμπύλη της εκθετικής ανάπτυξης μπορεί να επεκταθεί προς τα πίσω μέσω πρωιμότερων πληροφορικών τεχνολογιών προγενέστερων του ολοκληρωμένου κυκλώματος. Ο μελλοντολόγος Ρέι Κουρζβέιλ προτείνει τον νόμο των επιταχυνόμενων επιστροφών κατά τον οποίο η ταχύτητα της τεχνολογικής αλλαγής (και γενικότερα κάθε εξελικτική διαδικασία ) αυξάνεται εκθετικά, γενικεύοντας τον Νόμο του Μουρ με τον ίδιο τρόπο που το κάνει και η πρόταση του Moravec, και επίσης συμπεριλαμβάνοντας την τεχνολογία των υλικών (ιδιαίτερα όπως αυτή εφαρμόζεται στην νανοτεχνολογία), την ιατρική τεχνολογία και άλλες. Όπως και άλλοι συγγραφείς, όμως, διατηρεί τον όρο «μοναδικότητα» για την ταχεία αύξηση της ευφυΐας (αντίθετα από άλλες τεχνολογίες) γράφοντας, για παράδειγμα, ότι «Η μοναδικότητα θα μας επιτρέψει να υπερβούμε αυτούς τους περιορισμούς των βιολογικών μας σωμάτων και του μυαλού μας ... Μετά την Μοναδικότητα δεν θα υφίσταται διάκριση μεταξύ ανθρώπου και μηχανής». Προσδιορίζει επίσης και το έτος που προβλέπει για την μοναδικότητα (2045), κατά το οποίο αναμένει ότι η ευφυΐα που θα βασίζονται στους υπολογιστές θα υπερβαίνει το σύνολο της ανθρώπινης διανοητικής ισχύος, λέγοντας ότι η ανάπτυξη της πληροφορικής πριν από το έτος εκείνο «δεν θα αντιπροσωπεύει την Μοναδικότητα» διότι «δεν (θα) αντιστοιχούν ακόμη σε μια σημαντική επέκταση της ευφυΐας μας».
Γυναίκες και χρήση υπολογιστών
Στατιστική στην εκπαίδευση
Περισσότερα αγόρια από κορίτσια λαμβάνουν Προηγμένη τοποθέτηση ( Advanced Placement - AP) στις εξετάσεις της Επιστήμης των Υπολογιστών. Σύμφωνα με το College Board το 2006, 2.594 κορίτσια και αγόρια 12.068 πήραν το AP στην Επιστήμη των Υπολογιστών σε εξετάσεις, ενώ 517 κορίτσια και 4422 αγόρια πήραν την πιο προηγμένη AP της Επιστήμης των Υπολογιστών σε ΑΒ εξετάσεις. Από το 1996 έως το 2004, τα κορίτσια που αποτελούσαν μόνο το 16-17% αυτών που έπαιρναν το AP και περίπου το 10% των ατ'ομων που έλαβαν AP της Επιστήμης των Υπολογιστών σε ΑΒ εξετάσεις.
Τεχνολογική μοναδικότητα
Βασικές έννοιες
Ο όρος «τεχνολογική μοναδικότητα» αντανακλά την ιδέα ότι μια τέτοια αλλαγή μπορεί να συμβεί αιφνιδίως και ότι είναι δύσκολο να προβλέψουμε τον τρόπο λειτουργίας ενός τέτοιου κόσμου. Δεν είναι σαφές ότι μια έκρηξη ευφυΐας αυτού του είδους θα είναι επωφελής ή όχι, ή ακόμη και υπαρξιακή απειλή, καθώς το ζήτημα δεν έχει εξεταστεί από τους περισσότερους ερευνητές τεχνητής γενικής νοημοσύνης, παρότι το θέμα της φιλικής τεχνητής νοημοσύνης ερευνάται από το Ίδρυμα Μοναδικότητας για την Τεχνητή Νοημοσύνης (το σημερινό Machine Intelligence Research Institute) και το Ίδρυμα «Το Μέλλον της Ανθρωπότητας» (Future of Humanity Institute).
Γυναίκες και χρήση υπολογιστών
Στατιστική στο εργατικό δυναμικό
Η εκπροσώπηση των γυναικών στο εργατικό δυναμικό για τους τομείς της πληροφορικής και της τεχνολογίας των πληροφοριών έχει μειωθεί από το μέγιστο επίπεδο του 38% στα μέσα της δεκαετίας του 1980. Από το 1993 μέχρι το 1999, το SESTAT NSF ανέφερε ότι το ποσοστό των γυναικών που εργάζονται ως επιστήμονες πληροφορικής/πληροφοριών (συμπεριλαμβανομένων και εκείνων που κατέχουν πτυχίο ή ανώτερη εκπαίδευση και δουλεύουν σε ένα S&Ε πεδίο) μειώθηκε ελαφρά από 33,1% σε 29,6%, ενώ οι απόλυτοι αριθμοί αυξήθηκαν από 170.500 σε 185.000. Οι αριθμοί από το Γραφείο Στατιστικών Εργασίας και Καταλύτης έδειξαν ότι το 2006 οι γυναίκες αποτελούσαν το 27-29% των υπολογιστών του εργατικού δυναμικού. Μια έκθεση του National Public Radio το 2013 ανέφερε ότι περίπου το 20% του συνόλου των προγραμματιστών στις ΗΠΑ είναι γυναίκες.
Τεχνολογική μοναδικότητα
Βασικές έννοιες
Πολλοί εξέχοντες τεχνολόγοι και ακαδημαϊκοί αμφισβητούν την εφικτότητα της τεχνολογικής μοναδικότητας, μεταξύ αυτών οι Jeff Hawkins, John Holland, Jaron Lanier και Γκόρντον Μουρ, του οποίου ο Νόμος συχνά παρατίθεται για να υποστηρίξει την σύλληψη της ιδέας.
Γυναίκες και χρήση υπολογιστών
Οφέλη της διαφορετικότητας των δύο φύλων
Από οικονομική άποψη, για τη βιομηχανία της πληροφορικής μιας χώρας να αντέξει τον ανταγωνισμό από το εξωτερικό, ομάδες που υποεκπρωσοπούνται όπως οι γυναίκες πρέπει να διαδραματίσουν μεγαλύτερο ρόλο.
Τεχνολογική μοναδικότητα
Η ιστορία της ιδέας
Το 1847 ο R. Thornton, συγγραφέας του The Expounder of Primitive Christianity, έγραψε για την πρόσφατη εφεύρεση ενός μηχανικού υπολογιστή τεσσάρων πράξεων:
Τρίτο φύλο
Το τρίτο φύλο είναι ένας ρόλος φύλου σε διάφορες κοινωνίες που προορίζεται για ανθρώπους που δεν είναι ούτε εντελώς άντρες ούτε εντελώς γυναίκες. Είναι μια ταυτότητα φύλου που είναι ανεξάρτητη από τις έννοιες άντρας και γυναίκα. Τα τρίτα φύλα είναι άτομα ενδιάμεσου φύλου (όπως τα ανδρόγυνα) ή ουδέτερου φύλου (όπως τα άφυλα άτομα).
Γυναίκες και χρήση υπολογιστών
Οφέλη της διαφορετικότητας των δύο φύλων
Πολλές πηγές αναφέρουν ότι υπάρχει μια αυξανόμενη ζήτηση για τους εργαζόμενους της πληροφορικής με ηγετικό ρόλο, διαπροσωπικές και επικοινωνιακές δεξιότητες για την καταπολέμηση της γενικής πτώσης στην συγκράτηση των εργαζομένων και αναποτελεσματική εκπαίδευση. Ειδικότερα, το κόστος αντικατάστασης ενός ειδικευόμενου τεχνικού υπαλλήλου έχει εκτιμηθεί ότι είναι τόσο υψηλό όσο 120% του ετήσιου μισθού του. Επιπλέον, πάνω από το 50% των 900 ηγετών της πληροφορικής στις ΗΠΑ που ρωτήθηκαν το 2006, δηλώνουν ότι το να κρατήσουν τους ειδικευμένους επαγγελματίες είναι το πρωταρχικό τους μέλημα. Επιπλέον, οι ηγέτες με τις επιχειρήσεις και soft skills ζητούνται να καλύψουν αυτές τις θέσεις. Ποιοτικές μελέτες δείχνουν ότι πολλές γυναίκες που ενδιαφέρονται για την τεχνολογία, ενδιαφέρονται σε ένα συνδυασμό τεχνικών και μη τεχνικών εργασιών. Το ενδιαφέρον είναι γιατί οι γυναίκες είναι συχνά δυνητικά μια καλή τακτοποίηση να συμπληρώσετε αυτούς τους ρόλους.
Τεχνολογική μοναδικότητα
Η ιστορία της ιδέας
Το 1951 ο Άλαν Τούρινγκ μίλησε για μηχανές που ξεπερνούν διανοητικά τους ανθρώπους:
Γυναίκες και χρήση υπολογιστών
Οφέλη της διαφορετικότητας των δύο φύλων
Σε μια παρόμοια σημείωση, έχει υποστηριχθεί ότι η ένταξη των γυναικών στην πληροφορική θα μετριάσει τις επιπτώσεις που εμποδίζουν την καινοτομία όπως το Groupthink με το να εμποδίζουν την ομάδα να γίνει πάρα πολύ ομογενοποιημένη. Η διαφορετικότητα των δύο φύλων έχει προταθεί να δώσει οφέλη, όπως η βελτίωση της λήψης αποφάσεων, την αυξημένη δημιουργικότητα και τις ενισχυμένες, καινοτόμες αποδόσεις. Επιπλέον, ένα ποικιλόμορφο εργατικό δυναμικό των δύο φύλων θα βοηθήσει τις επιχειρήσεις να ανταποκριθούν καλύτερα στους πελάτες τους. Αυτή η διαφοροποίηση των ιδεών βοηθά τις επιχειρήσεις να γεφυρώσουν το χάσμα μεταξύ των προϊόντων και των καταναλωτών από τις προσφορές προϊόντων και των υπηρεσιών τους που θα αντανακλούν τα διάφορα ενδιαφέροντα εκείνων που πληρώνουν για αυτά τα αγαθά και τις υπηρεσίες.
Τεχνολογική μοναδικότητα
Η ιστορία της ιδέας
Στα μέσα τις δεκαετίας του πενήντα ο Stanislaw Ulam είχε μια συζήτηση με τον Τζον φον Νόιμαν στην οποία ο φον Νόιμαν μίλησε για «διαρκώς επιταχυνόμενη πρόοδο της τεχνολογίας και για αλλαγές στην λειτουργία της ανθρώπινης ζωής, η οποία μας εμφανίζει ότι προσεγγίζεται μια ουσιαστική μοναδικότητα στην ιστορία του γένους, πέραν της οποίας οι ανθρώπινες υποθέσεις, όπως τις γνωρίζουμε, δεν θα μπορούν να συνεχιστούν».
Γυναίκες και χρήση υπολογιστών
Οφέλη της διαφορετικότητας των δύο φύλων
Το βιβλίο Gender and Computers: Κατανόηση του Ψηφιακού Χάσματος αναφέρει ότι η έλλειψη της συμμετοχής των γυναικών στην πληροφορική τους αποκλείει από την "νέα οικονομία", η οποία απαιτεί εξαιρετικές ικανότητες στους υπολογιστές σε αντάλλαγμα για τις θέσεις με υψηλό μισθό. Μια συνέπεια από την εν λόγω εξαίρεση θα μπορούσε να οδηγήσει σε περαιτέρω κοινωνική ανισότητα καθώς και ανισότητα μεταξύ των δύο φύλων.
Τεχνολογική μοναδικότητα
Η ιστορία της ιδέας
Το 1965 ο I. J. Good πρώτος έγραψε για μια «έκρηξη ευφυΐας», εισηγούμενος ότι αν οι μηχανές υπερβούν την ανθρώπινη διανόηση έστω και λίγο, θα μπορούν να βελτιώσουν οι ίδιες τον σχεδιασμό τους με τρόπους αδιανόητους για τους κατασκευαστές τους, και έτσι να μεγεθύνουν αναδρομικά κατά πολύ την ευφυΐα τους. Οι πρώτες από αυτές τις βελτιώσεις ίσως είναι μικρές, αλλά καθώς η μηχανή θα γίνεται ευφυέστερη θα γίνει καλύτερη και ευφυέστερη, πράγμα που θα οδηγούσε διαδοχικές αυτο-βελτιώσεις και σε απότομη αύξηση της υπερευφυΐας (ή της μοναδικότητας).
Γυναίκες και χρήση υπολογιστών
Παραπομπές
Κατηγορία:Τεχνολογία
Τεχνολογική μοναδικότητα
Η ιστορία της ιδέας
Το 1983 ο μαθηματικός και συγγραφέας Βέρνορ Βιντζ διέδωσε την ιδέα του Good περί εκρήξεως ευφυΐας μέσα από μερικά γραπτά του και η πρώτη τυπωμένη διατύπωση του θέματος έγινε στο τεύχος Ιανουαρίου 1983 του περιοδικού Omni. Σε αυτό το σημείωμα ο Βιντζ φαίνεται ότι είναι ο πρώτος που χρησιμοποιεί τον όρο «μοναδικότητα» με τρόπο που είναι ιδιαίτερα συνδεδεμένος με την δημιουργία των ευφυών μηχανών, γράφοντας:
Δείτε επίσης
Κατηγορία:Εσχατολογία Κατηγορία:Εξέλιξη Κατηγορία:Μελλοντολογία Κατηγορία:Αναδυόμενες τεχνολογίες
Μαίανδρος (ποταμός)
Ο Μαίανδρος ή Μεντερές (τουρκικά Büyük Menderes, Μπουγιούκ Μεντερές) είναι ποταμός της νοτιοδυτικής Τουρκίας στην αρχαία Καρία της Μικράς Ασίας. Στην αρχαιότητα ο ποταμός θεωρούνταν προσωποποιημένη ποτάμια θεότητα των αρχαίων Ελλήνων.
Από τον Μαίανδρο ονομάστηκε και ένας είδος διακοσμητικού σχήματος που χρησιμοποιούνταν από τους αρχαίους Έλληνες σε αγγεία και υφάσματα. Επίσης μαίανδροι ονομάζονται οι συνεχόμενες ελικοειδείς στροφές των ποταμών.
Μυθολογία
Στην Ελληνική μυθολογία ήταν ποτάμια θεότητα, όπως και ο γιος του Μαρσύας, και προστάτης του ομώνυμου ποταμού.
Ήταν γιος του Ωκεανού και της Τηθύος, παιδιά του ήταν ο Κάλαμος, ο Μαρσύας, ο Βάβυος, η Σαμία, η Καλλιρρόη, και η Κυανή.
Κατά άλλη παραλλαγή, που αναφέρει πάλι ο Σταγειρίτης, στον ίδιο πόλεμο, ο Μαίανδρος σύλησε ένα ιερό της Ρέας και η θεά τον τρέλανε. Τότε, αυτός σκότωσε την οικογένειά του, και μετά πνίγηκε στο ποτάμι. Εκεί υπήρχε και μια πέτρα που όποιος την έπαιρνε τρελαίνονταν και σκότωνε τους δικούς του. Για να μην συμβεί αυτό, έπρεπε να προσευχηθεί στη Ρέα.
Εξωτερικοί σύνδεσμοι
Κατηγορία:Καρία Κατηγορία:Φρυγία Κατηγορία:Ποταμοί της Τουρκίας Κατηγορία:Ποτάμιες θεότητες της ελληνικής μυθολογίας
Ινουγουίτ
Οι Ινουγουίτ, ιστορικά Αρκτικοί Ορεσίβιοι, είναι γροιλανδοί Ινουίτ. Παλαιότερα γνωστοί ως «Πολικοί Εσκιμώοι», είναι η βορειότερη ομάδα των Ινουίτ και ο βορειότερος λαός του κόσμου, οι οποίοι ζουν στη Γροιλανδία. Οι Ινουγουίτ αποτελούν περίπου το 1% του πληθυσμού της Γροιλανδίας.
Γλώσσα
Οι Ινουγουίτ μιλούν τα Ινουκτούν, επίσης γνωστά ως Βορειογροιλανδικά, Θούλε Ινουίτ ή Πολικά Εσκιμώικα. Πρόκειται για διάλεκτο των Ινουκτιτούτ, μια Εσκιμολεουτική γλώσσα που σχετίζεται με τη γροιλανδική γλώσσα που ομιλείται αλλού στη Γροιλανδία. Στα Καλααλλισούτ, την επίσημη διάλεκτο της Γροιλανδίας, τα Ινουκτούν ονομάζονται Αβανερσουαρμιουτούτ.
Πληθυσμός
Πριν το 1880, ο πληθυσμός τους εκτιμάται ότι ήταν μεταξύ 100 και 200 ατόμων. Από το 1880 έως το 1930, εκτιμάται ότι ανέρχονταν σε 250. Το 1980 ο εκτιμώμενος πληθυσμός τους ήταν 700 και αυξήθηκε σε 800 το 2010.
Ευρωπαϊκή επαφή
Οι Ινουγουίτ ήρθαν σε επαφή αρχικά με τους Ευρωπαίους το 1818, όταν ο Τζον Ρος έκανε αποστολή στην επικράτειά τους. Ο Ρος τους κατονόμασε «Αρκτικούς Ορεσίβιους». Πιστεύεται ότι προηγουμένως ζούσαν σε απόλυτη απομόνωση, σε σημείο να μην γνωρίζουν για άλλους ανθρώπους και αναφέρονται ως μία από τις μόνες μη γεωργικές κοινωνίες που ζουν χωρίς ένοπλες διαμάχες ή πόλεμο, κατάσταση που συνεχίστηκε μετά από επαφή.
Το 1908 και το 1909, οι Ινουγουίτ έπαιξαν ουσιαστικό ρόλο στη βοήθεια τόσο του Φρέντερικ Κουκ όσο και του Ρόμπερτ Πίρι στις διεκδικούμενες κατακτήσεις του Βόρειου Πόλου.
Ο Έρικ Χόλτβεντ, ένας Δανός, ήταν ο πρώτος πανεπιστημιακά εκπαιδευμένος εθνολόγος που ασχολήθηκε με τη μελέτη των Ινουγουίτ.
Οικισμοί
Οι Ινουγουίτ που ζουν βόρεια του Αρκτικού Κύκλου στη δυτική ακτή της Γροιλανδίας, μεταξύ 75°-80° Β και 58°-74° Δ. Ο βορειότερος οικισμός βρίσκεται στο χωριό Ήτα (στις 78° 19' Β), αλλά εγκαταλείφθηκε λόγω των εξαιρετικά σκληρών συνθηκών εκεί. Ο βορειότερος σταθερός οικισμός είναι τώρα το Χιουραπαλούκ.
Εξωτερικοί σύνδεσμοι
Κατηγορία:Ιθαγενείς λαοί
Λίγκα ντε Όνρα 2008–09
Η Σεγκούντα Λίγκα 2008–09 ήταν η 19η περίοδος της Σεγκούντα Λίγκα και η 75η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Προεπισκόπηση
Στη διοργάνωση συμμετείχαν 16 ομάδες με την ΣΚ Ολιανένσε να κερδίζει το πρωτάθλημα και μαζί με τη ΟΝ Λεϊρία να προβιβάζεται στην Πριμέιρα Λίγκα. Οι Μποαβίστα και Γκοντομάρ ΣΚ υποβιβάστηκαν στη Σεγκούντα Ντιβιζάο. Η ΦΚ Βιζέλα υποβιβάστηκε για οικονομικούς λόγους.
Βαθμολογία
Η τελική βαθμολογία του πρωταθλήματος ήταν:
Εξωτερικοί σύνδεσμοι
Κατηγορία:Σεγκούντα Λίγκα Κατηγορία:Εγχώρια ποδοσφαιρικά πρωταθλήματα 2008-2009
Ανδρογυνισμός
μικρογραφία|Σημαία υπερηφάνειας για την ανδρόγυνη έμφυλη ταυτότητα.|219x219εσ
Ο ανδρογυνισμός ή η ανδρογυνία είναι ο συνδυασμός αρρενωπών και θηλυκών χαρακτηριστικών στο ίδιο άτομο. Ο ανδρογυνισμός μπορεί να εκφραστεί ανεξάρτητα από το το βιολογικό φύλο, την ταυτότητα φύλου, την έκφραση φύλου ή τη σεξουαλική ταυτότητα.
Ετυμολογία
Η λέξη ανδρογυνισμός προέρχεται από τις λέξεις ἀνήρ + γυνή, που σημαίνουν άνδρας και γυναίκα και τη κατάληξη -ισμός. Όταν χρησιμοποιείται η λέξη ανδρόγυνο στην ελληνική γλώσσα, συνήθως εννοείται το ερωτικό ζευγάρι, άνδρα με γυναίκα.
Ιστορία
Η ανδρογυνία μεταξύ των ανθρώπων - εκφραζόμενη μέσω των βιολογικών χαρακτηριστικών του φύλου, την ταυτότητα του φύλου ή την έκφραση του φύλου - έχει παρατηρηθεί από την αρχαιότερη ιστορία και σε όλες τις κουλτούρες του κόσμου. Στην αρχαία Σουμέρη, οι ανδρόγυνοι και οι ερμαφρόδιτοι άντρες ασχολήθηκαν έντονα με τη λατρεία της Ίνάννα. Ένα σύνολο ιερέων γνωστοί ως γκαλά, εργάστηκαν σε ναούς της Ινάννας, όπου εκεί εκτελούσαν θρήνους. Οι γκαλά απέκτησαν γυναικεία ονόματα, μίλησαν στην διάλεκτο eme-sal, η οποία παραδοσιακά προοριζόταν για τις γυναίκες και φαίνεται ότι είχαν εμπλακεί σε ομοφυλοφιλική συνουσία. Στους μετέπειτα Μεσοποταμικούς πολιτισμούς, οι kurgarrū και assinnu ήταν υπηρέτες της θεάς Ishtar (αντίστοιχη ανατολική σημιτική θεά με την Inanna), οι οποίοι φορούσαν γυναικείες ενδυμασίες και εκτελούσαν πολεμικούς χορούς στους ναούς της Ishtar. Αρκετές ακαδικές παροιμίες φαίνεται να υποδηλώνουν ότι μπορεί επίσης να είχαν εμπλακεί σε ομοφυλοφιλική συνουσία. Η Gwendolyn Leick, μία ανθρωπολόγος γνωστή για τα γραπτά της στη Μεσοποταμία, έχει συγκρίνει τα άτομα αυτά με τoυς σύγχρονoυς Ινδούς hijra. Ένας ακαδικός ύμνος, περιγράφει την Ιστάρ να μεταμορφώνει άνδρες σε γυναίκες.
Φιλόσοφοι, όπως ο Φίλων ο Αλεξάνδρεύς και αρχαιότεροι χριστιανοί ηγέτες όπως ο Ωριγένης και ο Γρηγόριος Νύσσης, συνέχισαν να προωθούν την ιδέα της ανδρογυνίας ως πρωτότυπη και τέλεια κατάσταση των ανθρώπων κατά την ύστερη αρχαιότητα ». Στη μεσαιωνική Ευρώπη, η έννοια του ανδρογυνισμού διαδραμάτισε σημαντικό ρόλο τόσο στη χριστιανική θεολογική συζήτηση, όσο και στην αλχημική θεωρία. Σημαίνοντες θεολόγοι όπως ο Ιωάννης της Δαμασκού και ο Ιωάννης Σκωτός Εριγένης συνέχισαν να προωθούν τον ανδρογυνισμό που προτάθηκε από τους πρώτους Πατέρες της Εκκλησίας, ενώ άλλοι κληρικοί εξέθεσαν και συζήτησαν την σωστή οπτική και αντιμετώπιση για τους σύγχρονους ερμαφρόδιτους.
Ο εναγκαλισμός του δυτικού εσώτερισμού για την ανδρογυνία, συνεχίστηκε στη σύγχρονη εποχή. Μια ανθολογία της αλχημικής σκέψης του 1550, η De Alchemia, περιελάμβανε το σημαντικό Ροζάριο των Φιλοσόφων, το οποίο απεικονίζει τον ιερό γάμο της αρσενικής αρχής (Sol) με τη θηλυκή αρχή (Luna) που παράγει το "Θεϊκό Ανδρόγυνο" (Divine Androgyne), μια αναπαράσταση των αλχημικών ερμητικών πεποιθήσεων στο δυϊσμό, τον μετασχηματισμό και την υπερβατική τελειότητα της ένωσης των δύο αντίθετων. Ο συμβολισμός και το νόημα του ανδρογυνισμού αποτέλεσαν τη κεντρική ενασχόληση του γερμανού μυστικιστή Jakob Böhme και του Σουηδού φιλόσοφου Emanuel Swedenborg. Η φιλοσοφική έννοια του "Καθολικού Ανδρόγυνου" (ή του "Καθολικού Ερμαφρόδιτου") - μια τέλεια συγχώνευση των φύλων που προηγήθηκε του σημερινού αλλοιωμένου κόσμου ή/και ήταν η ουτοπία του επόμενου - διαδραματίζει επίσης κεντρικό ρόλο στo ροδοσταυρικό δόγμα και σε φιλοσοφικές παραδόσεις, όπως ο Σουηδικός Βοργιανισμός και η Θεοσοφία. Ο αρχιτέκτονας του 20ου αιώνα Claude Fayette Bragdon εξέφρασε την έννοια μαθηματικά, ως ένα μαγικό τετράγωνο, χρησιμοποιώντας το ως δομικό στοιχείο σε πολλά από τα πιο γνωστά κτίρια του.
Σύμβολα και εικονογραφία
εναλλ.=|μικρογραφία|187x187εσ|Το κηρύκειο. Στους αρχαίους και μεσαιωνικούς κόσμους, οι ανδρόγυνοι άνθρωποι και/ή οι ερμαφρόδιτοι εκπροσωπούνταν στην τέχνη με το κηρύκειο, ένα ραβδί μετασχηματιστικής δύναμης στην αρχαία ελληνικο-ρωμαϊκή μυθολογία. Το κηρύκειο δημιουργήθηκε από τον Τειρεσία και αντιπροσωπεύει τη μεταμόρφωσή του σε γυναίκα, αφού η Γιούνο τον τιμώρησε για το χτύπημα στα δύο φίδια. Το κηρύκειο χρησιμοποιήθηκε αργότερα από τον Ερμή και αποτέλεσε τη βάση για το αστρονομικό σύμβολο του πλανήτη Ερμή και το βοτανικό σύμβολο για τον ερμαφρόδιτο. Μερικές φορές, αυτό το σύμβολο χρησιμοποιείται πλέον για τα τρανς άτομα.
Βιολογική προσέγγιση
Ιστορικά, η λέξη ανδρόγυνος/η/ο απευθυνόταν σε ανθρώπους με έναν συνδυασμό αρσενικών και θηλυκών βιολογικών χαρακτηριστικών και μερικές φορές χρησιμοποιήθηκε ως συνώνυμο για τη λέξη ερμαφρόδιτος. Σε ορισμένους κλάδους, όπως η βοτανική, οι λέξεις ανδρόγυνος και η ερμαφρόδιτος, εξακολουθούν να χρησιμοποιούνται εναλλακτικά.
Ψυχολογική προσέγγιση
Αν και οι ορισμοί της ανδρογυνίας διαφέρουν στην επιστημονική κοινότητα, υποστηρίζεται γενικά ότι η ανδρογυνία αντιπροσωπεύει μια ανάμειξη χαρακτηριστικών που σχετίζονται τόσο με την αρρενωπότητα όσο και με τη θηλυκότητα. Σε ψυχολογική μελέτη, χρησιμοποιήθηκαν διάφορα τεστ για τη μέτρηση αρρενωπότητας, θλυκότητας και ανδρογυνισμού, όπως το Bem Sex Role Inventory και το Personal Attributes Questionnaire.
Σε γενικές γραμμές, τα αρρενωπά χαρακτηριστικά χαρακτηρίζονται ως ουσιαστικής σημασίας, τα οποία έχουν να κάνουν με την αυτοπεποίθηση και την αναλυτική ικανότητα. Τα θηλυκά χαρακτηριστικά χαρακτηρίζονται ως κοινά και εκφραστικά, τα οποία έχουν να κάνουν με την ενσυναίσθηση και την υποκειμενικότητα. Τα ανδρόγυνα άτομα παρουσιάζουν συμπεριφορά που εκτείνεται πέρα από αυτό που συσχετίζεται κανονικά με το δεδομένο φύλο τους. Λόγω της κατοχής τόσο των αρρενωπών όσο και των θηλυκών χαρακτηριστικών, τα ανδρόγυνα άτομα έχουν πρόσβαση σε μια ευρύτερη σειρά ψυχολογικών ικανοτήτων όσον αφορά τη συναισθηματική ρύθμιση, τους τρόπους επικοινωνίας και την προσαρμοστικότητα σε καταστάσεις. Τα ανδρόγυνα άτομα έχουν επίσης συσχετιστεί με υψηλότερα επίπεδα δημιουργικότητας και ψυχικής υγείας.
Άγγελος (ψάρι)
Ο Άγγελος (Squatina squatina) είναι ένα είδος καρχαρία της οικογένειας των σκουατινίδων, το οποίο ήταν ευρέως διαδεδομένο στο βορειοανατολικό Ατλαντικό. Καλά προσαρμοσμένο ώστε να καμουφλάρεται στο θαλάσσιο πυθμένα, έχει επίπεδο σώμα με μεγενθυμένα θωρακικά και πυελικά πτερύγια, με αποτέλεσμα να μοιάζει πολύ με σαλάχι. Το είδος αναγνωρίζεται από το πλατύ και σχετικά άκαμπτο σώμα, κωνικά ρουθούνια, ράχη χωρίς αγκάθια (στα ενήλικα) και γκρι ή καφέ χρωματισμό της ράχης, με ένα μοτίβο ανοιχτόχρωμων και σκούρων κηλίδων, οι οποίες είναι πιο έντονες στα νεαρά ζώα. Φτάνει σε μήκος τα 2,4 μέτρα και βάρος τα 80 κιλά.
Όπως και τα άλλα ζώα της οικογένειάς του, είναι νυκτόβιος θηρευτής με ενέδρα που θάβεται στα ιζήματα και περιμένει τη λεία του, συνήθως βενθικούς οστεϊχθύς, καθώς και σαλάχια και ασπόνδυλα. Είναι ωοζωοτόκα, με το θηλυκό να γεννά 7 με 25 μικρά τη φορά. Είναι ακίνδυνο για τον άνθρωπο, αλλά αν προκληθεί θα δαγκώσει. Το ψάρι αλιεύεται ως τροφή τουλάχιστον από την Αρχαία Ελλάδα. Από τα μέσα του 20ού αιώνα το είδος υπεραλιεύεται εντατικά ως παρεμπίπτον αλίευμα, ιδίως στο βόρειο άκρο της κατανομής του, όπου έχει σχεδόν εξαφανιστεί. Η IUCN το αναφέρει στα είδη που κινδυνεύουν άμεσα με αφανισμό.
Στα ελληνικά, ο άγγελος είναι γνωστός επίσης ως αγγελόψαρο, ρίνα, βιολί και βιολόψαρο, ονόματα με τα οποία είναι γνωστά και τα υπόλοιπα είδη της οικογένειας. Στα αγγλικά είναι γνωστό ως angelshark, που σημαίνει αγγελοκαρχαρίας.
Παραπομπές
Κατηγορία:Σκουατινόμορφα Κατηγορία:Καρχαρίες
Γιώργος Μπάρκογλου
Ο Γιώργος Μπάρκογλου (γεν. 8 Ιουλίου 1978) είναι Έλληνας παλαίμαχος ποδοσφαιριστής που πλέον αγωνίζεται με το Σύνδεσμο βετεράνων παικτών του Αιγάλεω Α.Ο. Υπήρξε επιθετικός χαφ και έπαιζε κυρίως στο κέντρο της επίθεσης, ενώ διέθετε μεγάλη ευχέρεια στο σκοράρισμα.
Βιογραφικά στοιχεία
Ο Γιώργος Μπάρκογλου είναι γιος του παλαίμαχου ποδοσφαιριστή Δημήτρη Μπάρκογλου, ο οποίος αγωνίσθηκε σε Δάφνη Δαφνίου, Αιγάλεω, Πανελευσινιακό και Χαϊδάρι τις δεκαετίες του '70 και του '80. Ξεκίνησε να παίζει επαγγελματικό ποδόσφαιρο στο Χαϊδάρι το 1994 στη Γ΄ Εθνική. Έπαιξε για δύο σεζόν και στη συνέχεια άλλαξε πολλές ομάδες, ανά δύο σεζόν κατά μέσο όρο, ανεβαίνοντας συνεχώς σε μεγαλύτερες κατηγορίες. Έπαιξε από δυο χρόνια με τον Πανελευσινιακό και τον Παναιτωλικό στη Β΄ Εθνική και έκανε το ντεμπούτο του στο πρωτάθλημα Α΄ Εθνικής στις 21 Ιανουαρίου 2001 με τον Άρη Θεσσαλονίκης.
Αγωνίστηκε ακόμα στον Ακράτητο, στο Αιγάλεω (με το οποίο συμμετείχε στο κύπελλο ΟΥΕΦΑ την περίοδο 2004-05), στην Ξάνθη και στον Απόλλωνα Καλαμαριάς, πριν έρθει στον Πανιώνιο τη σεζόν 2008-09. Την περίοδο 2009-10 αγωνίσθηκε στο Λεβαδειακό, ενώ έκλεισε την καριέρα του στον Απόλλωνα. Σε χαμηλότερο επίπεδο, για σύντομο διάστημα, αγωνίσθηκε στο πρωτάθλημα της Γ΄ Εθνικής μαζί με τον πρώην συμπαίκτη του στο Αιγάλεω, Γιάννη Χλωρό με τα χρώματα του Α.Ο. Νέας Ιωνίας, όπου είχαν ρόλο παικτών-προπονητών (2015).
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Πανελευσινιακού Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Ακράτητου Άνω Λιοσίων Κατηγορία:Επιθετικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Α.Ο. Χαϊδαρίου Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Απόλλων Σμύρνης
Celebration
Το Celebration είναι το τρίτο greatest hits άλμπουμ από την Μαντόνα και η τελευταία κυκλοφορία της από την Warner Bros.. Τα δύο προηγούμενα greatest hits άλμπουμ της ήταν το The Immaculate Collection το 1990 και το GHV2 το 2001. Η συλλογή κυκλοφόρησε σε πολλές διαφορετικές μορφές, όπως, σε έκδοση με μόνο έναν δίσκο και σε μια Deluxe έκδοση με δύο δίσκους. Το άλμπουμ περιλαμβάνει τρία νέα κομμάτια, το ομότιτλο τραγούδι, το "Revolver" (featuring Lil Wayne) και ένα bonus track σε ορισμένες εκδόσεις, "It's So Cool".